Home & Garden 2215

**Klematis som blomstrende bunddække**

Når man tænker på klematis, er det som regel billedet af smukke, klatrende planter fyldt med blomster, der toner frem for det indre øje. Men klematis er en alsidig plante, der kan bruges på mange, spændende måder i haven. Udvalgte sorter af den dejlige plante, danner for eksempel det smukkeste, blomstrende bunddække.

Klematis er fra naturens hånd en plante, der lever i skovbunden i den flimrende skygge under træernes kroner. Der breder de slyngede skud sig langs jordoverfladen, til de finder et træ at kravle op i, så blomsterknopperne kommer op i lyset. Det er oplagt at skele til den naturlige vækstform i haven og droppe opbinding og klatrestativ for at lade planterne brede sig som det fineste bunddække.

Der er ligefrem udviklet sorter, der er specielt velegnede til formålet, fordi de har en mere kompakt vækstform, der breder sig vandret hen over jorden og dækker jorden med et fint grønt tæppe fra april til november. Tæppet pyntes med store, smukke blomster på sideskuddene i hele stænglens længde i mange måneder hver sommer.

Klematis kan generelt godt lide at have ’fødderne’ i skygge, så den kan med fordel plantes et lidt skyggefuldt sted, hvorfra rankerne vil brede sig ud i lyset og blomstre. Bunddækkende klematis er fuldt vinterhårdfør og passer stort set sig selv, når først den er etableret, blot den klippes ned til cirka 20 cm i foråret.

Plant gerne flere planter med cirka 50 centimeters afstand, så får du hurtigt et tæt og smukt blomstrende tæppe. Plant gerne planterne lidt dybere, end de stod i potten, og husk at vande grundigt ved plantningen, samt at holde øje med, at jorden er fugtig, indtil rødderne har etableret sig godt i jorden.

**Klematis**

*Clematis* Tudor Patio ’Filigree’ er en kompakt plante med krybende vækst, der danner et flot bunddække og blomstrer med 10 cm store blomster i en smuk lyslilla nuance med fint sølvskær.

**Klematis**

*Clematis* Tudor Patio ’Guang’ er en meget smuk plante, der kan anvendes både som bunddække og slyngplante. Blomstrer fra juni med 10 cm store blomster i en intens dyb violet farve.

**Klematis**

*Clematis* ’Sibyl’ Tudor Patio er en bunddækkende plante, der også egner sig perfekt til krukker og ampler. Store sølvblå blomster med rødlig midterstribe, der giver et flot farvespil i en lang periode.

**Home & Garden Plantestarter**

Giv dine planter en vitaminindsprøjtning med Home & Garden Plantestarter, når du planter. Den indeholder komposteret kogødning, der både gøder og fremmer mikolivet i jorden til gavn for dine nye planter. Samtidig sikrer kombinationen af sphagnum og sand en god jordstruktur.